***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 12-12/2021.

***Jegyzőkönyv***

***Készült***: Kup Község Önkormányzat képviselő-testülete 2021. július 8-án 19.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Ábrahám Tamás képviselő

Nagy Miklós képviselő (4 fő)

Tanácskozási joggal részt vett: Kissné Szántó Mária jegyző

Meghívottként részt vett: Varga Éva Teréz Kup község Német Nemzetiségi Önkormányzat elnöke

**Varga Imre polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Veszélyhelyzet idején hozott polgármesteri döntésekről tájékoztató
2. Vadrózsa Német Nemzetiségi Óvoda óvodavdezetői álláspályázatról döntés
3. Településrendezési eszközök készítésének tervezése

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Beszámoló a veszélyhelyzet idején hozott polgármesteri döntésekről**

**Előadó: Varga Imre polgármester**

**Varga Imre polgármester** megállapította, hogy az előterjesztést a képviselők a meghívóval kézhez kapták. (jkv. 3. melléklete) Kérte a hozzászólásokat.

Hozzászólás nem volt, a képviselők a tájékoztatást elfogadták.

A polgármester kérte a képviselőket a szavazásra:

Kup község Önkormányzat Képviselő-testülete 4 igen szavazattal - ellenszavazat és tartózkodás nélkül – az alábbi határozatot hozta:

1. **24/2021. (VII.8.) KT határozat**
2. Kup község Önkormányzat Képviselő-testülete a veszélyhelyzet ideje alatt hozott polgármesteri döntésekről szóló beszámolót az előterjesztés szerint elfogadja.

**2.) Vadrózsa Német Nemzetiségi óvoda óvodavezetői álláspályázatról döntés**

**Előadó: Varga Imre polgármester**

**Varga Imre polgármester** szóbeli előterjesztésben elmondta, hogy a Vadrózsa Német Nemzetiségi Óvoda óvodavezetői állására pályázatot írtak ki – mivel – mint ismeretes – a jelenlegi óvodavezető megbízása július 31-én lejár. A beadási határidő 2021. június 30-a volt. Az állsára 2 db pályázat érkezett, Balázs Ildikó a jelenlegi megbízott óvodavezető, illetve Laczkó Lászlóné pápai lakos. A két pályázatot a képviselők a meghívóval együtt kézhez kapták (jkv. 4. melléklete) A beadott pályázatokat véleményezte a Német Nemzetiségi Önkormányzat, a szülői munkaközösség és az alkalmazotti közösség is. A pályázók hozzájárultak pályázatuk nyílvános ülésen tárgyalásához. A Német Nemzetiségi Önkormányzat és a szülői munkaközösség Laczkó Lászlóné pályázatát, míg az alkalmazotti közösség Balázs Ildikó pályázatát támogatta. Személy szerint szintén Laczkó Lászlóné pályázatát támogatja.

A képviselők véleményt mondta, elsősorban az óvodás gyermekek szüleitől hallottak alapján – a pályázatokról.

A polgármester kérte a képviselőket a szavazásra: először Balázs Ildikó pályázatával kapcsolatban kérte a szavazokat:

Kup Község Önkormányzat Képviselő-testülete 1 igen szavazattal – 3 ellenszavazattal, tartózkodás nélkül – a következő határozatot hozta:

**25/2021. (VII.8.) KT határozat**

Kup község Önkormányzat Képviselő-testület a Vadrózsa Német Nemzetiségi Óvoda óvodavezetői állására Balázs Ildikó Pápa Somody J. u. 20/b sz. alatti lakos pályázatát elutasítja.

Felkéri a polgármestert, hogy a döntésről pályázót értesítse.

**Határidő:** azonnal

**Felelős:** polgármester

A döntést követően Laczkó Lászlóné pályázatával kapcsolatban kérte a szavazást:

Kup Község Önkormányzat Képviselő-testülete 3 igen n szavazattal – 1 ellenszavazattal, tartózkodás nélkül – a következő határozatot hozta:

**26/2021. (VII.8.) KT határozat**

Kup község Önkormányzat Képviselő-testület a Vadrózsa Német Nemzetiségi Óvoda óvodavezetői állására Laczkó Lászlóné Pápa Kodály Zoltán u. 1. sz. alatti lakos pályázatát fogadja el, és pályázót az állásra kinevezi 2021. augusztus 1-től 2026. július 31-ig terjedő időszakra.

Felkéri a polgármestert, hogy a döntésről pályázót értesítse, s a kinevezési iratok elkészítéséről gondoskodjon.

**Határidő:** azonnal (értresítés), kinevezés 2021. július 26.

**Felelős:** polgármester

**3.)Településrendezési Eszközök készítésének tervezése**

**Előadó: Varga Imre polgármester**

**Varga Imre polgármester** szóbeli előterjesztésben tájékoztatta a képviselőket, hogy mint már előzetesen egyeztettek róla – hogy Településrendezési Eszközök (TRE) kidolgozását tervezik. A jelenleg hatályban lévő rendezési tervben sok szabály elavult, új rendezési terv kidolgozása indokolt. A rendezési terv elkészítésével kapcsolatban megkeresték a korábban a Településképi kézikönyvet, és rendeletet elkészítő Pro Arch Építész Stúdíót, a TRE készítéséről tájékoztatást adtak. Első lépésként födhivatali alaptérképet kell igényelni, mely a TRE készítéséhez ingyenes. Azonban az igényléshez csatolni kell a képviselőtestületi határozatot a TRE készítés tervezéséről, illetve polgármesteri nyilatkozat szükséges, hogy az alaptérképet csak a TRE készítéshez használja fel. Ennek alapján javasolja, hogy döntsenek a Településrendezési Eszközök kidolgozásáról.

A képviselők a javaslattal egyetértettek, a polgármester kérte a képviselőket a szavazásra.

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**27/2021. (VII.8.) KT határozat**

Kup község Önkormányzat Képviselő-testülete Kup községre vonatkozóan Településrendezési Eszközök (TRE) elkészítéséről határoz.

Felhatalmazza a polgármestert, hogy a TRE elkészítéséhez a földhivatali alaptérképet megigényelje.

**Felelős:** polgármester

**Határidő:** 2021. július 31.

Több napirend nem volt, a polgármester a képviselő-testület nyilvános ülését 19.5

órakor bezárta.

***k.m.f.***

Varga Imre Kissné Szántó Mária

polgármester jegyző